બગસરાના કોલેજ રોડ પર વિજય ચોક પાસે બાબજી કોમ્પલેક્ષના માલિક આશીફભાઈ લોખંડવાલાની માલિકીની જગ્યામાં એક વર્ષ પૂર્વે પાલિકાએ ભૂગર્ભ ગટર, પાણીની પાઈપ લાઈનનું તેમજ સીસી રોડ બનાવી નાંખેલા. જે જગ્‍યા ખુલ્‍લી કરવા આશીફભાઈએ પુરાવા સાથે એક વર્ષથી લડત ચલાવી રહેલ છે. તેમ છતાં તંત્ર દ્વારા કોઈ કાર્યવાહી હાથ ન ધરતા આખરે તા.4ની અરજીમાં જણાવેલ કે જો પંદર દિવસમાં ન્યાય નહીં મળે તો તા.રરના સહપરિવાર પાલિકાના પટાંગણમાં જ આત્મવિલોપન કરશેની ચીમકી આપતા તંત્ર હરકતમાં આવ્યું હતું. આ અંગે પ્રાંત અધિકારીએ બે-ત્રણ દિવસમાં જ સ્‍થળ તપાસ કરી નિર્ણય લેવામાં આવશે તેમ જણાવેલ પરંતુ પંદર દિવસ વિતવા છતાં કોઈ નિર્ણય ન થતા અગાઉ જણાવેલ તારીખ મુજબ પાલિકાએ આશીફ લોખંડવાલા સહ પરિવાર જઈ ચડ્યા હતા પરંતુ આત્‍મ વિલોપન કરે તે પૂર્વે પ્રાંત અધિકારી, મામલતદાર, ચીફ ઓફિસર, ડી.વાય.એસ.પી., પી.આઈ., પોલીસ સ્‍ટાફ તેમજ ફાયર બ્રિગેડ સ્‍ટાફ ખડેપગે રહેલ અને આશીફભાઈ સાથે પ્રાંત અધિકારીએ વાટાઘાટો કરી દસ દિવસમાં જ નિર્ણય કરવાની ખાત્રી આપતા અને ઘીના ઠામમાં ઘી પડ્યું હતું.